Tuinwerker erken moord op Pta-bejaarde | Maroela Media
Die bejaarde, Sarel Koekemoer (68), se liggaam is deur sy dogter op 8 September 2009, in die badkamer van sy huis op ŉ kleinhoewe in Bultfontein, noord van Pretoria, gekry.
Nuus24 berig Jacob Pantsi Mmekwa (32) het in die hof erken hy het Koekemoer vermoor. Hy het ontken dat hy Koekemoer se selfoon en vuurwapen gesteel het.
ŉ Tweede beskuldigde, Levy Mthombeni (21), het ook verskyn en erken dat hy op die toneel was en gesien het hoe Mmekwa Koekemoer doodsteek, maar het enige betrokkenheid by die moord ontken.
Mmekwa het in ŉ pleitverduideliking gesê Koekemoer het nie sy lone betaal nie. Sy vrou het hom toe verdink dat hy sy geld uitgedrink het. Op die dag van die moord het hy Koekemoer oor sy salaris gekonfronteer. Hy was egter verras toe Koekemoer hom van diefstal beskuldig het. ŉ Argument en struweling het gevolg, waarop hy Koekemoer uit woede met ŉ mes gesteek het.
Mthombeni het egter ŉ ander verhaal in sy pleitverduideliking vertel.